  Майя Бывальцева «Удмурт нылкышно кенеш» 25 тырмонзэ пусйыны дасяське. Туннэ, 8-тӥ инвожое, огазеяськонлэн азьвалтэтэзлэн ужась группаезлэн пумиськоназ юбилейлы сӥзем ужрадъёс сярысь вераськизы. Со сярысь ивортэмын огазеяськонлэн вотэсысь огиназ. Ижкарын но улосвылысь муниципал кылдытэтъёсын элькун инлыкен ужрадъёс таяз арын гудырикошконэ-куарусёнэ ортчозы. Со пӧлын йӧскалык йылолъёсты семьяын утёнъя «Табань» клублэн кенешонъёсыз, Удмурт анайёслэн форумзы, нылкышно кылбурчиослэн творчествоя слётсы но мукетыз. Огазеяськонлэн кивалтӥсез Надежда Степанова верамъя, валтӥсез ужрад толсуре Удмуртиысь Калыкъёслэн эшъяськон юртазы ортчоз. Вераськимы, со конференци амалэн ортчоз шуыса. Темаез — удмурт нылкышно туала улонын. Озьы ик «Удмурт нылкышно кенешлэн» удмурт кылэз, йылолъёсты утён ласянь тужгес азинлыко ӵектосъёсыныз тодматыны чакламын Надежда Степанова, «Удмурт нылкышно кенеш» огазеяськонлэн тӧроез ВАТСАН 1993-тӥ арын кылдытэм «Удмурт нылкышно кенеш» мер огазеяськон Вань удмуртъёслэн «Удмурт Кенеш» огазеяськонзылэн ёзчиез луэ. Солэн ёзэтъёсыз элькунысь ваньмаз каръёсын но ёросъёсын ужало. Нылкышно кенешлэн валтӥсь ужпумъёсыз — удмурт нылкышноосты мер улонэ кыскон, удмурт кылэз, лулчеберетэз, семья йылолъёсты утён, нылкышноослэсь но нылпиослэсь эрикрадъёссэс утён ужпумъёсты сэрттыны-пертчыны юрттон. Тегъёс: Мерлык Ижкар Удмуртия удмуртъёс Удмуртнылкышнокенеш  